Tutlayt-nni yellan iḍelli d tutlayt timawit taguğilt, ass-a tesɛa amkan-is deg tmendawt, tesɛa tihawt-is, tekcem ɣer watas n taɣulin daɣen tuɣal tettwaru am nettat am tutlayin-nniḍen, tekcem daɣen aɣerbaz azzayri, telḥa ula ɣer tesdawit anida is-tettunefk tegnit akken ad illint fell-as tezrawin i d-yeglan s usnerni d umhaẓ-is. Ihi nezmer ad nini dakken tamaziɣt teffeɣ-d seg tallast ɣer tziri war ma tewweḍ ɣer tafat, imi akken yebɣu yili uswir i ɣer tessaweḍ tmaziɣt mazal ixus-itt waṭas, acku mazal ttmagaren-tt-id kra n wuguren.